După ce prezentam, în urmă cu două săptămâni, noul „model” de trecere de pietoni din Ploiești, model care a stârnit foarte multe comentarii ironice din partea cititorilor, autoritățile s-au autosesizat și au „remediat” problema.
Mă rog, au „remediat” este un fel de a spune pentru că, noile marcaje vor stârni, cu siguranță, noi comentarii.
Vezi articolul inițial: Imaginea zilei la Ploiești: Un nou model de trecere de pietoni
Conform legii, constructorul are obligația de a reface marcajul, acolo unde a fost deteriorat. Și constructorul a refăcut marcajul acolo unde l-a deteriorat… așa cum se vede în imagini.
Acesta este Ploieștiul nostru și așa se fac lucrurile aici. Dacă la articolul inițial cititorii s-au exprimat „traversăm crăcănați!”, acum îi putem liniști, nu mai trebuie să traverseze „crăcănați”… 😉
Așa arată marcajele în Ploiești. Așa arată străzile în Ploiești: crăpate, peticite, cu gropi și „pictate” de amatori. Vine 9 iunie. Poate vor taxa ploieștenii la vot! Poate…